25909 N Sr 395 Hwy, Deer Park, WA 99006 (#201812903) :: Prime Real Estate Group
25909 N Sr 395 Hwy
25909 N Sr 395 Hwy Deer Park, WA 99006 SKRIFLESING: 1 Petrus 2:1-10. TEKS: 1 Petrus 2:9. God red sodat ons sal vertel. Psalm 40 : 5. Psalm 4 : 3. Skrifberyming 8 (5-3) : 2. - PDF
Download "SKRIFLESING: 1 Petrus 2:1-10. TEKS: 1 Petrus 2:9. God red sodat ons sal vertel. Psalm 40 : 5. Psalm 4 : 3. Skrifberyming 8 (5-3) : 2."
1 SKRIFLESING: 1 Petrus 2:1-10 TEKS: 1 Petrus 2:9 TEMA: God red sodat ons sal vertel. Psalm 40 : 5 Psalm 4 : 3 Skrifberyming 8 (5-3) : 2 Psalm 71 : 9, 14 Skrifberyming 78 (13-3) Ook: Sb 24 (1-1) : 6
2 2 Waar moet mense wat nooit in n kerk kom en nooit Bybel lees nie, van die Here hoor? Waar moet hulle die wáárheid oor Hom hoor? want daar s baie straatstories oor Jesus en oor die Bybel en oor die kerk en oor die Christelike godsdiens. In ons teksvers antwoord die Heilige Gees deur die apostel Paulus die vraag: Waar moet hulle hoor? - Hulle moet dit by óns, die gelowiges, die Bybelgetroue Christene, hoor. Dis een van die redes waarom ons gered is: sodat ons weer vir ander daarvan kan gaan vertel! Dis die hoofgedagte van hierdie preek: God red ons, sodat ons sal gaan vertel Kom ons kyk na 1. die feit: dat God ons red; 2. die doel van hierdie redding: sodat ons sal gaan vertel. 1. GOD RED As jy n mens is wat regtig in Jesus Christus glo, dan het daar iewers in jou lewe iets groots gebeur: - jy s gered; - jy, wat as n sondaar gebore is en al soveel sondes in jou lewe gedoen het, is die straf wat jy daarmee by God verdien, kwytgeskeld en deur Hom as Sy kind aanvaar. Party mense word op n dramatiese manier van hierdie redding bewus. Hulle kan n dag en datum aanwys waarop die Here in hulle lewe ingegryp het en vir hulle die geloof gegee is waarmee hulle aan Hom vasgegryp het. Ander mense word meer geleidelik van hulle redding bewus. By hulle groei daar met verloop van tyd, baie kere van kleins af, die oortuiging dat die Here hulle verlos het van hulle sondeskuld en hulle as Sy kinders aangeneem het. In ons teksvers word hierdie iets wat met ware gelowiges gebeur het, beskryf as: - God het julle uit die duisternis na Sy wonderbare lig geroep.
3 3 Dat God ons geroep het, beteken hier nie net dat Hy op n afstand gestaan en jou naam uitgeroep het en toe maar gewag en gekyk het of jy self gaan kom nie. Die woord roep beteken hier dat God jou gaan haal het waar jy was en jou gebring het na waar jy nou is; net soos wat n ouer sal gaan en n klein kindjie van n gevaarlike plek af sal gaan weggryp en na n plek toe bring waar die kindjie veilig sal wees. Roep beteken hier: - effektief roep; - só roep dat die gewenste resultaat bereik word. Waaruit het die Here ons weggeroep? Uit die duisternis uit. In die Bybel is duisternis n woord wat baie kere, soos hier, die lewe-in-sonde beskryf, daardie lewe waar Satan jou baas is 1 en waar jou sondes jou in allerhande ellendes bring. En hoe donker kán sondes nie n mens se lewe maak nie! Dink maar aan die ellendes wat sondes soos drankmisbruik en buite-egtelike verhoudings en dobbelary en ongehoorsaamheid aan gesag en leuens in hierdie lewe veroorsaak dit maak mense se lewens nag! Om die waarheid te sê: as jy nie van jou sondes verlos word nie, gaan dit jou in die ewige nag laat beland die buitenste duisternis! Maar die Here het ons uit hierdie duisternis uitgehaal. En ons na die lig toe gebring. In die Bybel is lig n woord wat die nuwe lewe wat n mens as kind van God lewe, beskryf, 2 daardie lewe waar die Here Jesus Christus jou Koning is en die Heilige Gees die Een wat jou lewe stuur. Dis n lewe waar daar, wanneer jy aan die Here gehoorsaam word 1 Vgl bv Hand 26:18 2 Vgl bv Efes 5:8
4 4 en jy medemense begin liefhê en help en jy die waarheid begin bevorder en jy eerlik begin lewe en aan n goeie huwelik begin werk, op meer as een manier vir jou nuwe lig opgaan En dan praat ons nie eers van die lig wat in jou bestaan inkom as jy hoor van die ewige lewe met al die onbeskryflike wonderlikhede wat kinders van die Here eendag daar by Hom sal geniet nie! Na hierdie lig van Sy heerskappy en van n nuwe en van die ewige lewe, het God ons gebring. Die apostel noem dit God se wonderbare lig. Hoe meer jy in hierdie lig lewe, hoe groter word jou verwondering (jou besef van die wonderbaarlike daarvan) oor wat dit inhou: - verwondering daaroor dat die Here regtig n sondaar soos jy as Sy kind aangeneem het; - verwondering oor veranderings wat in jou lewe kom veranderings wat jy en ander mense baie kere gedink het onmoontlik is! - verwondering oor die ongelooflike bestaan wat in die ewigheid vir jou voorlê! Daar t iets met elke gelwoige gebeur: - die Here het jou gered; - Hy t jou uit die duisternis in Sy wonderbare lig in geroep 2. SODAT ONS SAL GAAN VERTEL Hoekom het die Here ons gered? Een van Sy doele met ons redding hoor ons in hierdie vers: sodat ons van Hom sal gaan vertel. In die Grieks waarin Petrus geskryf het, staan dit baie duidelik as n doelsin: - God het julle Sy eiendom gemaak met die doel dat julle van Hom moet gaan vertel. Letterlik staan hier: - Hy t ons Sy eiendom gemaak met die doel om die deugde te verkondig van Hom wat julle uit die duisternis in Sy wonderbare lig in geroep het.
5 5 Om te verkondig beteken om iets aan iemand anders oor te vertel as iets wat vasstaan. Om te verkondig is om iets vir iemand anders as die waarheid te proklameer. Die Griekse vorm van die woord verkondig wat hier gebruik is, het ook die element in van: - jy moet uit-praat, uit-verkondig; - jy moet dit wat jy weet, na buite vertel; - jy moet dit uitbasuin! Natuurlik beteken dit nie dat alle gelowiges op n preekstoel moet klim en formeel moet preek nie. Daar s baie meer maniere en geleenthede waarop elkeen van ons in ons alledaagse lewe kan uitpraat soos die Here van ons verwag. Wat moet ons verkondig? Wat moet ons uitbasuin? Die deugde van God. Die deugde van God is al Sy wonderlike eienskappe wat Hy vir ons geopenbaar het, al Sy voortreflikhede wat Hy vir ons gewys het. o Dis byvoorbeeld Sy goedheid. God is mos só goed dat n mens net jou kop daaroor kan skud. o Dis byvoorbeeld Sy regverdigheid. Daar s nie een onreg wat Hy miskyk, of enduit ongestraf laat bly nie. Daar s niks wat reg is volgens Sy maatstawwe wat Hy nie een of ander tyd beloon nie. o Daar s Sy wysheid, dat Hy alles wat Hy wil doen en wil bereik, altyd presies op die regte tyd doen en bereik en op die beste maniere. o Daar s die krag van die Here - al die geweldige dinge wat Hy laat gebeur het; - al die wonderwerke wat Hy gedoen het as spesiale tekens van Sy almag.
6 6 Dis oor hierdie en al die ander deugde van God 3 wat ons moet praat, moet uitpraat, wat ons moet proklameer. Hierdie vertaling het die woord deugde met verlossingsdade vertaal, seker omdat dit in hierdie vers gaan oor God wat ons uit die duisternis in die lig in verlos het, en omdat in die Verlosser, Jesus Christus, se koms na hierdie wêreld toe en in Sy lewe en lyding en kruisiging en opstanding ons die deugde van God so helder soos nêrens anders nie gesien het! Die Here het ons gered, na die lig toe gebring - nie net om te wys dat Hy sterker is as die magte van die duisternis nie, - en nie net omdat Hy ons jammer gekry het en vir ons die vreugde van n lewe in die lig wou gee nie, - maar ook omdat Hy wil hê dat ons nou vir ander van Hom moet gaan vertel, van hoe Hy is en van wat Hy doen. God red ons sodat ons sal gaan vertel 4 Julle kinders, Julle weet mos hoe Jesus blinde mense weer laat sien het en hoe Hy vir stormwind gesê het om op te hou waai en hoe Hy n klein bietjie kos baie kos gemaak het. En julle weet seker dat Jesus, nadat Hy aan die kruis doodgegaan het en begrawe is, weer lewendig geword het en in die hemel ingegaan het waar Hy nou die hele wêreld se Koning is. En julle weet mos dat Hy só goed is, dat Hy die mense wat in Hom glo, nooit sal straf vir enige iets wat hulle verkeerd gedoen het nie, dat Hy ons help, sodat die duiwel nie meer ons baas is nie, en dat Hy ons eendag gaan kom haal, sodat ons vir altyd en altyd saam met Hom kan gaan bly, daar waar daar niks meer lelik en verkeerd en sleg is nie. Wat ons vanoggend in die Bybel gelees het, is dat die Here wil hê dat ons dit vir ander mense ook moet vertel. Julle moet partykeer vir julle maats vertel watter wonderlike dinge die Here kan doen en hoe lief Hy vir ons is. 3 Bv Sy kennis, trou, heiligheid. 4 Vgl ook hoe in die boek Handelinge, daar waar die Gees die duisternis uit mense se harte verdryf en hulle Self vervul, mense oor God begin praat, bv Hand 2:4, 11; 4:31; 10:44-46
7 7 Party kinders se pappas en mammas vertel nie vir hulle van Jesus nie en hulle gaan nie kerk toe nie. En as julle nie vir hulle van die Here vertel nie, sal hulle dalk nooit hoor hoe goed die Here is nie. TOEPASSING Hoekom praat ons so min uit oor die Here? o Gee ons dalk nie regtig om vir mense wat die Here nie ken nie? o Of het ons dalk self nog nooit regtig opgewonde geword oor die goeie nuus van die Bybel nie? o Of ken ons dalk die Bybelse boodskap so swak dat ons nie kans sien om dit vir iemand anders te vertel nie? o Of dink ons dalk dat almal rondom ons dit tog ken? Dis nie meer so dat almal rondom ons die Bybelse boodskap ken nie. Selfs in ons Afrikaanse gemeenskappe is dit nie meer so nie. Daar s deesdae al baie van ons eie mense wat sonder God en Sy Woord en Sy kerk grootgeword het; en daar s baie ander wat nog in naam aan een of ander kerk behoort, maar nooit meer kerk toe gaan nie en nooit meer huisbesoek kry nie en nie regtig meer weet waaroor dit in die Bybel gaan nie. Ander mense in ons gemeenskappe se enigste kennis van die Here en die Bybel is dié wat hulle by een of ander snaakse groepie gekry het, of wat hulle iewers in n koerant of op die Internet of op een van die sosiale netwerke raakgelees het en wat deur mense geskryf is wat self maar n baie flou of skewe idee het van waaroor die evangelie eintlik gaan. Waar moet hierdie mense van die deugde van God hoor? As hulle nie meer kerk toe kom nie, of op n ander manier die bedieningspad van Skrifgetroue predikante en ouderlinge kruis nie, of darem nog by hulle skool iets van die Bybel leer nie,
8 8 waar sal hulle van die Here hoor? Hulle luister tog nie na Christelike oordenkings oor die radio, of lees Christelike boeke of tydskrifte nie. En om hulle net n Bybel in die hand te stop sonder enige verdere hulp, gaan ook nie die beste vorm van hulp wees nie, want as hulle dit dan nog lees, waar begin hulle en hoe sal hulle ooit verstaan wat hulle lees? 5 As u, wat in die gang van die lewe met sulke mense te doen kry, nie vir hulle van die deugde van God vertel nie, gaan hulle dalk vir altyd sonder Hom lewe en eendag sonder Hom sterwe en vir ewig verlore wees in die hel! Terwyl die Here ons juis die geweldige voorreg gegee het om Sy kinders te wees, sodat ons ook vir ander van Hom en Sy werke sal gaan vertel! Eintlik moet ons hierdie teks gaan opplak by daardie deur waar ons uit ons huise uitgaan, sodat ons elke keer as ons uit ons huise die wêreld daarbuite ingaan, sal onthou: - ons is gered om te vertel; - ons is kinders van God gemaak met die doel om die deugde van ons Here te gaan uitbasuin AMEN 5 Vgl Hand 8:26 e.v.